jkorsvik/nowiki_second_scrape_merged huggingface dataset:
Araber (turn)

Araber er en akrobatisk bevegelse der man forandrer kroppens fartsretning fra forlengs til baklengs. Dette gjør man ved å kaste seg forover med armene først, men vri skuldre og hender i det man setter hendene i bakken. Deretter skyver man seg videre med armene og lar beina pendle over kroppen til man lander på føttene som nå peker i retningen man kom fra. Hendene blir gjerne satt ned etter hverandre, slik at den første hånda er rotert om lag 90 grader, mens den andre opp til 180 grader fra den opprinnelige fartsretningen.
En araber omgjør horisontal hastighet til vertikal. Dette gjør at man kan hoppe høyere og gi fart og kraft til bevegelser som flikkflakk og baklengs salto. Bevegelsen er derfor et alminnelig element innen turn og brukes gjerne til å innlede en serie av slike baklengsbevegelser. 
Bevegelsen minner om å slå hjul, men skiller seg fra den ved at en araber ikke foregår sidelengs, men roterende fra forlengs til baklengs, samt at man lander med samlede bein.


== Eksterne lenker ==
Animasjon av utførelse.
Gørrtjern

Gørrtjern (eller Gorrtjennet) er et lite vann nord for tettstedet Lierfoss i Aurskog-Høland kommune i Viken.
Nord for Gørrtjern ligger et biologisk viktig og urskogpreget område omtalt som Gørrtjennteigen. Ved Gørrtjern ligger en hytte.


== Kilder ==
Kommunens kartgrunnlag
Bukkemosetjernet

Bukkemosetjernet (eller Bukkemåsatjennet) er et vann nord for tettstedet Lierfoss i Aurskog-Høland kommune i Viken.


== Kilder ==
Kommunens kartgrunnlag
Knølltjern

Knølltjern (eller Knølltjenna) er et vann nord for tettstedet Lierfoss i Aurskog-Høland kommune i Viken. Vannet består av to sammenhengende vann, og omtales derfor som regel i flertallsform.


== Kilder ==
Kommunens kartgrunnlag
(no) Knølltjern i Miljødirektoratets nettsted Naturbase
Svarttjern (Aurskog-Høland, Busåsen)

Svarttjern (eller Svarttjenn) er et vann ved Busåsen nord for tettstedet Lierfoss i Aurskog-Høland kommune i Viken.


== Kilder ==
Kommunens kartgrunnlag
Svarttjern (Aurskog-Høland, Elgheia)

Svarttjern (eller Svarttjenn) er et vann ved Elgheia mellom for tettstedene Bjørkelangen og Lierfoss i Aurskog-Høland kommune i Viken.


== Kilder ==
Kommunens kartgrunnlag
Snill Gutt

Snill Gutt eller Snill Pike var en pris som ble delt ut av Pressefotografenes Klubb (PK) hvert år fra 1959 til 2012. Den ble gitt til kjente personer fra det offentlige liv, personer som hadde vist stor evne til å samarbeide godt med pressen. Statuettene «Snill Gutt» og «Snill Pike» var laget i bronse av billedhugger Fritz Røed.I 2013 vedtok et enstemmig PK-årsmøte å avvikle kåringen. I begrunnelsen for forslaget om å kutte prisutdelingen het det: 
«journalistikken er avhengig av full tillit fra leseren om en uhildet dekking av en nyhetshendelse. Kåringen av snill gutt/snill pike kan skape det inntrykk at journalistene (pressefotografene) og objektet har et nært forhold til hverandre, et inntrykk som ikke tjener fotojournalistikkens troverdighet»


== Prismottagere ==
2012: Geir Lippestad
2011: Jens Stoltenberg
2010:
2009: Erik Fosse, Mads Gilbert
2008: Åge Aleksandersen
2007: Petter Stordalen
2006: Gro Hammerseng
2005: Gunnar Husan
2004: Tom Martinsen
2003: Kjetil André Aamodt
2002: Gunnar Stålsett
2001: Nils Arne Eggen
2000: Trine Hattestad
1999: Kronprins Haakon
1998: Kjell Magne Bondevik
1997: Ann-Kristin Olsen
1996: Vebjørn Rodal, Kjell Arve Husby
1995: Johann Olav Koss
1994: LOOC: Kristin, Håkon og Gerhard Heiberg
1993: Egil «Drillo» Olsen
1992: Kong Harald
1991: Håndballjentene
1990: Jahn Ivar «Mini» Jacobsen
1989: Thorvald Stoltenberg
1988: Dizzie Tunes
1987: Edvin Rindal
1986: Leif Juster
1985: Rolf Presthus
1984: Martin Schanche
1983: (ikke utdelt)
1982: Leif N. Olsen, Anette Bøe, Kronprinsesse Sonja
1981: Tor Røste Fossen
1980: (ikke utdelt)
1979: Eric Heiden, Knut Frydenlund
1978: Per Kleppe
1977: Albert Nordengen
1976: Gro Harlem Brundtland
1975: Erik Håker
1974: Randi og Trygve Bratteli
1973: (ikke utdelt)
1972: Rolv Wesenlund
1971: Tim Greve
1970: (ikke utdelt)
1969: Harry Hansen
1968: (ikke utdelt)
1967: Stortingsbetjentene
1966: Brynjulf Bull
1965: Wenche Foss
1964: (ikke utdelt)
1963: Kong Olav V
1962: Oslo Brannvesen
1961: Einar Gerhardsen
1960: Håkon Brusveen
1959: Rolf Stranger


== Referanser ==


== Eksterne lenker ==
fotojournalisten.com
Posttjenn

Posttjenn (også skrevet Posttjern) er et vann ved Busåsen nord for tettstedet Lierfoss i Aurskog-Høland kommune i Viken.


== Kilder ==
Kommunens kartgrunnlag


== Referanser ==
Posttjennbekken

Posttjennbekken (også skrevet Posttjernbekken) er en elv nord for tettstedet Lierfoss i Aurskog-Høland kommune i Viken. Posttjernbekken renner fra Posttjern og ned til Floen.


== Referanser ==
Skjepptjern

Skjepptjern (eller Skjepptjenn) er et vann øst for Floen nord i Aurskog-Høland kommune i Viken.


== Kilder ==
Kommunens kartgrunnlag
Trandemstjernet

Trandemstjernet (eller Tranumtjennet) er et vann øst for Floen nord i Aurskog-Høland kommune i Viken.


== Kilder ==
Kommunens kartgrunnlag
Dingsrudtjern

Dingsrudtjern (eller Dingsrudtjenn) er et vann øst for Floen nord for tettstedet Lierfoss i Aurskog-Høland kommune i Viken.


== Kilder ==
Kommunens kartgrunnlag
Artskompleks

Et artskompleks er en gruppe nært beslektede arter, der skillet mellom artene er uklart fordi artene er midt i eller nettopp har gjennomgått artsdannelse og fortsatt ikke har etablert tilstrekkelige forplantningsbarrierer mellom populasjonene. Ringarter, superarter og kryptiske arter er alle eksempler på artskomplekser. Artsbarrierer oppstår vanligvis ikke momentant, men dannes gjennom en langvarig prosess der genflyten avtar gradvis. I slike tilfeller vil reproduktive barrierer mellom artene ofte ikke være fullt utviklet, og artene vil kunne være parafyletiske. Hos grupper der det er vanlig med ukjønnet formering, slik som hos vanlig løvetann, vil man får et tilsvarende fenomen, kalt småarter.
Artskomplekser er vanlige blant planter, men det finnes også eksempler fra dyreriket, slik som hund-ulv-prærieulv-komplekset (slekten Canis) og de mange artene/underatene av kobra (slekten Naja). I Norge er sik et tydelig eksempel, der bestander av sik tilpasset forskjellige matkilder har tydelige anatomiske forskjeller. I Europa ellers blir slike varianter ofte navngitt som forskjellige arter. Flere forskjellige varianter opptrer noen ganger i et og samme vassdrag, og det er et helt åpent spørsmål om vi har med en eller flere arter å gjøre. Ofte blir slike komplekser åpenbare når en ny art uten barriere mot de eksisterende artene introduseres i systemet. Et eksempel på en slik introduksjon er brunsnegl i Nord-Europa, som hybridiserer med de lokale artene svart- og rødskogsnegl. Disse artene har tradisjonelt har vært sett på som klart adskilte arter som ikke blandet seg, men kan i virkeligheten være underarter av samme art.


== Noen kjente artskomplekser ==
Dyr

Hund-ulv-prærieulv-dingo-gruppen, slekten Canis
Kobraene, slekten Naja
Sik er en art med stor variasjon i fødevalg og bygning, ofte i ett og samme vann.
Hybridfrosker, de fleste er en blanding damfrosk og springfrosk, men andre arter kan også være involvert.
Noen av skogsneglene, slekten Arion
Brennmaneter, slekten Cyanea, som har fra en til 14 arter avhengig av hvilken forsker man spør.


== Referanser ==
Tor Andersen (matematiker)

Tor Andersen (født 1948) er en norsk universitetslektor, matematiker og lærebokforfatter. Han står bak en rekke publikasjoner innen matematikkfaget. 
Andersen har hovedfag i fysikk, pedagogikk mellomfag med rådgiving og sosialpedagogiske tjenester som mellomfagstillegg, og har undervist i realfag siden 1972. Han arbeidet i flere år ved Egge videregående skole på Steinkjer, hvor han også var rådgiver. I årene 1985 til 1988 var han u-landslærer i Zimbabwe og var der med på å bygge opp en realfagsseksjon ved Chipindura High School. 
Siden august 2004 har han arbeidet som forsker ved Nasjonalt senter for matematikk i opplæringen. I 2009 gav han ut Aktiv formelsamling i matematikk på Fagbokforlaget. Samlingen dekker alle fellesfag og programfag i matematikk i videregående opplæring, basert på kompetansemålene i læreplanen i matematikk i Kunnskapsløftet. Han har også gitt ut årlige eksamenshefter basert på de ulike matematikkursene som tilbys i videregående opplæring.


== Referanser ==


== Eksterne lenker ==
(no) Publikasjoner av Tor Andersen (matematiker) i BIBSYS
(no) Publikasjoner av Tor Andersen (matematiker) i forskningsdokumentasjonssystemet CRIStin
Sens

Sens er en kommune i departementet Yonne i regionen Bourgogne-Franche-Comté øst i Frankrike. Sens er underprefektur i departementet.


== Historie ==
Byen skal ha vært en av gallernes oppida. Den er omtalt av Julius Cæsar i hans «Agedincum» og flere ganger i «Commentarii de Bello Gallico». Den romerske byen ble konstruert i det første århundre f.Kr., og omgitt av murer fra 200-tallet. Den romerske byplanen er fortsatt intakt. Ammianus Marcellinus omtaler stedet som «Senones» («oppidum Senonas»), der den framtidige keiseren Julian motsto en germansk beleiring i noen måneder vinteren 356−357. Ved reorganiseringen av Romerriket i 375 ble byen administrasjonssenter for Lugdunensis Quarta.
I middelalderen holdt den lokale erkebiskopen den prestisjefylte tittelen av primat for Gallia og Tyskland. Erkebispestolen var overordnet bispedømmene Chartres, Auxerre, Meaux, Paris, Orléans, Nevers og Troyes.Katedralen er vigslet til Stefanus, og ble påbegynt i 1135 som en av de tidligste gotiske. Uppsalas første erkebiskop, Stefan, ble viet her 1164. I 1234 holdt den bryllupet mellom Ludvig IX og  Margrete av Provence. Pave Alexander III oppholdt seg i byen da han måtte i landflyktighet 1162. Der var også Thomas Becket sammen med paven. Erkebispesetet Sens var vertskap for mange konsiler, det første i 600, det siste i 1485. Rettsoppgjøret mot Peter Abelard gikk i Sens 1141.
Under de franske religionskrigene mistet byen betydning, og i 1622 ble erkebispesetet flyttet til Paris.


== Befolkningsutvikling ==
Antall innbyggere i kommunen Sens


== Referanser ==


== Eksterne lenker ==
Offisielt nettsted 
(en) Sens – kategori av bilder, video eller lyd på Commons 
Kommunedata INSEE
KGK Norge

KGK Norge AS er en handels- og serviceorganisasjon som representerer kjente merkevarer i bil- og båtbransjen. 
KGK Norge har sine kontorer på Alnabru i Oslo, og ble etablert som ZF Norge i 1979, og har vært en del av KGK-gruppen siden 2001. KGK-gruppen har foruten kontorer i Norge og Sverige, også kontorer i Finland, Estland, Latvia og Litauen. 


== Eksterne lenker ==
KGK Norge
KGK-gruppen
Skjeggenesøya

Skjeggenesøya er ei innlandsøy i innsjøen Setten i Aurskog-Høland i Viken. Øya har tidligere vært bebodd, men i dag er det kun to fritidsboliger på øya.
Hemtrevnad i kasern

Hemtrevnad i kasern er en svensk film fra 1941.


== Om filmen ==
Filmen hadde premiere i Sverige den 8. desember 1941 i Västerås. Filmen var en uvanlig munter militærfarse i et klima preget av den andre verdenskrigen der de fleste  filmene som ble laget om temaet var alvorlige.


== Rolleliste ==
Carl Hagman – Carl "Hamlet" Fredriksson
Carl-Gunnar Wingård – politimester Cullberg
Tollie Zellman – Ulla Cullberg, sjef for lotene
Anna-Lisa Baude – fru Söderström
Annalisa Ericson – Eva Cullberg
Björn Berglund – løytnant Mandell
Rut Holm – Stina Carlson
Sune Engström – Sune Waldimir
Ernst Eklund – oberst Tamm
Gösta Bodin – Johansson, handelsreisende
John Melin – teatervaktmester Johansson
Gustaf Lövås – Napoleon Svensson
Einar Andersson – operasanger


== Eksterne lenker ==
(en) Hemtrevnad i kasern på Internet Movie Database 
(sv) Hemtrevnad i kasern i Svensk Filmdatabas
Hans Christian Hansen (arkitekt)

Hans Christian Hansen (født 22. september 1901 i Odense, død 28. juni 1978 i Hvidovre, København) var en dansk arkitekt som særlig markerte seg med sine transformatorstasjoner. Hansen var ansatt hos statsarkitekten i København fra 1928. Flere av prosjektene ble til i samarbeide med Viggo S. Jørgensen.I hjembyen Odense ble han tømrersvenn og gikk senere på Odense Tekniske Skole. Han flyttet til København og fullførte arkitektskolen ved Kunstakademiet i 1928.


== Verk - utvalg ==

Tilskuertribune ved fotballbanen, København Idrætspark (1936, sammen med Viggo S. Jørgensen, 1.premie i 1934)
Guttehjemmet Emdrupgård i 1937
Plejehospitalet Ringbo i Bagsværd i 1960
Transformatorstasjon i Bellahøj 1961-68
Transformatorstasjon Bremerholm 6 1962-63


== Priser ==
L. Sørensen og A. Sørensens Legat 1927
K.A. Larssens legat 1930
C.F. Hansen-medaljen  1935
Akademiets årsmedalje 1937
Akadiets lille gullmedalje 1937
Zacharias Jacobsens legat 1938 og 1939
Eckersbergmedaljen 1943
Træprisen 1961


== Referanser ==


== Eksterne lenker ==
(en) Hans Christian Hansen (1901–1978) – kategori av bilder, video eller lyd på Commons 
(da) Hans Christian Hansen (arkitekt) på Kunstindeks Danmark / Weilbachs Kunstnerleksikon
Heinrich Eduard Jacob

Heinrich Eduard Jacob (født 7. oktober 1889, død 25. oktober 1967) var en tysk-amerikansk journalist og forfatter. 

Han var født i en jødisk familie i Berlin og ble delvis oppfostret i Wien. Jacob arbeidet i to tiår som jornualist og biograf før nasjonalsosialistene kom til makten i Tyskland. På slutten av 1930-tallet ble han internert i konsentrasjonsleiren Dachau og deretter i Buchenwald, og ble sluppet fri takket være bestrebelsene til sin kone Dora, og emigrerte til USA. 
Der fortsatte han å utgi bøker og bidrag til aviser før han vendte tilbake til Europa etter andre verdenskrig. Dårlig helse grunnet oppholdene i konsentrasjonsleirene plaget ham i hans senere liv, men han fortsatte å skrive frem til slutten av 1950-tallet. 
Han skrev også under pseudonymene Henry E. Jacob og Eric Jens Petersen.


== Referanser ==
Arnold Zweig

Arnold Zweig (1887–1968) var en tysk forfatter og anti-krigs aktivist. Han er mest kjent for sin tetralogi om første verdenskrig.
Sweig ble født i Glogau, Nedre Schlesien, kongedømmet Preussen (idag Głogów, Polen).
Zweig hadde jødisk bakgrunn og ble nedtrykt av den antisemittismen han registrerte mens han tjenestegjorde i hæren under første verdenskrig. Han valgte å emigrere da Hitler kom til makten. Han endte opp i Palestina og var der i en del år før han vendte tilbake til Øst-Tyskland i 1948.


== Referanser ==


== Eksterne lenker ==
(en) Arnold Zweig – kategori av bilder, video eller lyd på Commons 
(en) Arnold Zweig på Internet Movie Database 
(en) Arnold Zweig på AllMovie
Dedicated to Chaos

Dedicated to Chaos er et musikkalbum med det amerikanske progressiv metal-bandet Queensrÿche.
Albumet ble utgitt 28. juni 2011, og er bandets ellevte studioalbum, det første på plateselskapet Roadrunner Records/Loud & Proud.


== Sporliste ==
«Get Started» (Jason Slater, Geoff Tate) – 3:32
«Hot Spot Junkie» (Eddie Jackson, Geoff Tate) – 3:57
«Got it Bad» (Jason Slater, Geoff Tate) – 3:45
«Around the World» (Scott Rockenfield, Geoff Tate) – 4:00
«Higher» (Randy Gane, Geoff Tate) – 3:45
«Retail Therapy» (Jason Slater, Geoff Tate) – 5:08
«At the Edge» (Scott Rockenfield, Geoff Tate) – 4:53
«Broken» (Randy Gane, Kelly Gray, Geoff Tate) – 6:03
«Hard Times» (Scott Rockenfield, Randy Gane, Geoff Tate) – 3:48
«Drive» (Jeff Carroll, Geoff Tate) – 4:13
«I Believe» (Randy Gane, Geoff Tate) – 4:18
«Luvnu» (Randy Gane, Kelly Gray, Geoff Tate) – 6:35Bonusspor«Wot We Do» (Jason Slater, Randy Gane, Geoff Tate) - 3:46
«I Take You» (Jason Slater, Geoff Tate)- 3:49
«The Lie» (Eddie Jackson, Geoff Tate) – 4:18
«Big Noize» (Scott Rockenfield, Geoff Tate) – 6:35


== Eksterne lenker ==
(en) Dedicated to Chaos på Discogs 
(en) Dedicated to Chaos på MusicBrainz 
(en) Dedicated to Chaos på AllMusic
Latviere

Latviere (latvisk: latvieši, livisk: laett) er et europeisk folk, hjemmehørende i Latvia, hvor det bor i overkant av 1,3 millioner av dem. Latvierne omtaler seg selv med det gamle navnet Latvji. Det har trolig sin rot i ordet Latve, og det antas å være navnet på en elv som har rent gjennom det som idag er det østlige Latvia. En finsktalende stamme kjent som livere, bosatte seg blant latvierne og endret navnet til Latvis, «skogsryddere», som også er navnet som tyske bosettere brukte om disse folkene. Tyske kolonister endret navnet til Lette, og kalte opprinnelig den lille kolonien for Livland. Den latinske formen Livonia ble gradvis navnet på den regionen som omfatter dagens Latvia såvel som deler av det sørlige Estland.
Latviere og litauere er de eneste overlevende medlemmer av de balterne, og baltiske språk utgjør en egen grein av den indoeuropeiske språkfamilien.
Nautisk Forlag

Nautisk Forlag har røtter tilbake til 1896, da som Norges Handels og Sjøfartstidendes kartavdeling. Bedriften ble senere et eget datterselskap under navnet Nautisk Forlag. Nå under NHST Media Group. Nautisk Forlag har i dag kontorer i Oslo og Singapore, samt en butikk i Oslo. Bedriften leverer sjøkart og maritime publikasjoner til rederier og lystbåteiere.
Eva Steen

Eva Steen (født 12. november 1889 i Drammen, død 30. mars 1973 i Oslo) var en norsk skuespiller.


== Filmografi ==


== Teater (utvalg) ==
1946 - Arsenikk og gamle kniplinger på Det Nye Teater, gammel dame


== Referanser ==


== Eksterne lenker ==
(en) Eva Steen på Internet Movie Database 
(no) Eva Steen hos Sceneweb 
(sv) Eva Steen i Svensk Filmdatabas 
(en) Eva Steen hos The Movie Database
Shahid Afridi

Sahibzada Mohammad Shahid Khan Afridi (urdu: صاحبزادہ محمد شاہد خان آفریدی) (født 1. mars 1980) er en pakistansk cricketspiller. Han var kaptein på det pakistanske cricketlandslaget. Han la opp under psl (pakistan super league) som en cricket spiller på Pakistans internasjonale lag.


== Referanser ==


== Eksterne lenker ==
(en) Shahid Afridi – wisdenindia.com 
(en) Shahid Afridi – ESPNcricinfo.com
Axel Lesser

Axel Lesser (født 18. april 1946 i Brotterode) er en tidligere østtysk langrennsløper som konkurrerte på 1960- og 1970-tallet.
Han fikk sølvmedalje på 4 x 10 km stafett under VM på ski 1970 i Vysoké Tatry.
Lesser ble nummer 6 på 15 km under Vinter-OL 1972. Han var også på stafettlaget på 4 x 10 km som ble nr. 7 på stafetten under Vinter-OL 1968 og på laget som ble nummer seks under Vinter-OL 1972. I OL 1976 i Innsbruck gikk Lesser andreetappen for det østtyske stafettlaget som lå på andreplass da han kolliderte med en tilskuer, skadet kneet og måtte bryte løpet.


== VM-medaljer ==
Vysoké Tatry 1970   Sølv på 4×10 km stafett 


== Referanser ==


== Eksterne lenker ==
(en) Axel Lesser – Olympedia 
(en) Axel Lesser – Sports-Reference (OL-resultater – arkivert) 
(en) Axel Lesser – FIS (langrenn)
Jef van de Wiele

Jef van de Wiele (født 20. juli 1903 i Deurne i Belgia, død 4. september 1979 i Brugge i Belgia) var en belgisk-flamsk nazistisk politiker.


== Nazisme ==
Van de Wiele var en sterk beundrer av den tyske diktatoren Adolf Hitler og han snakket ofte varmt for en snarlig inkorporering av Flandern som en del av Det tredje rike. Van de Wiele hadde litt kontakt med nazistene før den tyske invasjonen av Belgia og han hevdet til og med at Adolf Hitler personlig hadde lovet ham at Flandern skulle bli innarbeidet i det tyske riket i henhold til van de Wieles ønsker og at han hadde videre blitt lovet stillingen som Gauleiter.


== Innflytelse under okkupasjonen ==
Under den tyske okkupasjonen av Berlin hadde van de Wiele litt innflytelse blant nazistene, selv om den kompliserte natur av belgisk politikk gjorde at han ikke fikk den fulle innflytelse han ønsket seg. Van de Wiele arbeidet entusiastisk i samarbeid med nazistene, og han oppfordret til en full mobilisering til fordel for nazistene i Flandern. Etter de allierte styrkenes frigjøringen av Belgia flyktet van de Wiele til Tyskland, der han snart ble utpekt til leder for den teoretiske organisasjonen «Reichsgau Flandern» i desember 1944.


== Etterkrigstiden ==
Etter at den andre verdenskrig var avsluttet ble van de Wiele stemplet som en landsforræder på grunn av hans entusiastiske samarbeid med tyskerne gjennom hele verdenskrigen og han ble dømt til døden i november 1946. Men dommen ble senere omgjort til livsvarig fengsel og han ble løslatt etter sytten år i fengsel, og han bosatte seg deretter i Vest-Tyskland på 1960-tallet. Han returnerte til Belgia på 1970-tallet.
Alain Bosquet

Alain Bosquet (opprinnelig Anatolij Bisk Анато́лий Биск; født 28. mars 1919 i Odessa i ukrainsk del av Sovjetsamveldet, død 8. mars 1998 i Paris i Frankrike) var en kjent fransk poet og lyriker. I 1925 flyttet hele familien til Brussel, og han studerte ved Université Libre de Bruxelles, så deretter ved Sorbonne.
Han mobiliserte seg i 1940, og han kjempet i den belgiske hæren, og deretter i den franske hæren. I 1942 flyktet han sammen med hele familien til Manhattan i USA, der han hjalp redigere det franske magasinet Voix de France for franske immigranter til USA. Han vervet seg til det amerikanske militæret under den andre verdenskrig, og han ble tildelt et amerikansk statsborgerskap. 
Han møtte sin fremtidige kone, Norma Caplan, i Berlin. I 1958 underviste han innen emnet fransk litteratur ved Brandeis University, deretter holdt han flere foredrag om amerikansk litteratur ved Universitetet i Lyon i 1959 og 1960. Han arbeidet også som kunstkritiker for forskjellige oppdragsgivere i Combat, Le Monde og Le Figaro. Han ble en naturalisert fransk statsborger i 1980.
I 1991 ble han tildelt utmerkelsen Grand prix de la Poesie de la Ville de Paris, og i 1968 ble han tildelt prisen Prix de Poesie le Metais-Larivière.


== Referanser ==
Threnoi

Threnoi er en sang, hymne eller et dikt for sorg som er komponert eller framført som et minne til en avdød. Begrepet er avledet fra gresk, threnoidia, fra threnos («jamring») + oide («ode»). Dette er i seg selv avledet fra urindoeuropeiske rotordet wed- («å snakke») og er også forløperen til ord som «ode», «tragedie», «parodi», «melodi» og «rapsodi».
Synonymer til dette begrepet er klagesang og sørgesang, og elegi. Threnoi var en egen sjanger i oldtidens greske litteratur. Epitaphios Threnos er sørge- eller klagebønner i den østlige ortodokse kirke på påskeaften. Den engelske dikteren John Dryden minnet kong Karl II av Englands død i et langt dikt kalt Threnodia Augustalis. Den amerikanske dikteren Ralph Waldo Emerson skrev en «Threnody» til minne om sin sønn. Marian McPartlands «Threnody» ble skrevet til minne om pianisten Mary Lou Williams. «Threnody for Souls in Torment» er det siste sporet på Robert Fripps album, The Bridge Between. Moondogs (egentlig Louis Thomas Hardin) «Bird's Lament» var dedisert den avdøde jazzmusikeren Charlie Parker. Den norske komponisten Thomas J. Bergersen har komponert «Threnody for Europe» til minne om Europa.


== Se også ==
Elegi
Monodi


== Referanser ==
The Unforgiving

The Unforgiving er det femte studioalbumet fra nederlandske bandet Within Temptation. Albumet ble utgitt 25. mars 2011. I forkant av albumet ble det utgitt tre kortfilmer, den første Mother Maiden kom 31. januar 2011.


== Sporliste ==
«Why Not Me»
«Shot in the Dark»
«In the Middle of the Night»
«Faster»
«Fire and Ice»
«Iron»
«Where Is the Edge»
«Sinéad»
«Lost»
«Murder»
«A Demon's Fate»


== Personell ==
Sharon Den Adel – vokal
Robert Westerholt – gitar
Ruud Jolie – gitar
Martijn Spierenburg – keyboard
Jeroen van Veen (bassist) – bassgitar


== Eksterne lenker ==
(en) The Unforgiving på Discogs 
(en) The Unforgiving på MusicBrainz 
(en) The Unforgiving på Encyclopaedia Metallum 
(en) The Unforgiving på Spotify 
(en) The Unforgiving på AllMusic
Luciano Leggio

Luciano Leggio (født 6. januar 1925 i Corleone på Sicilia, død 16. november 1993 i Nuoro på Sardinia) var en ledende kriminell figur i den sicilianske mafiaen (Cosa nostra). Han var don (leder) av mafiafamilien Corleonesi, som var dominerende i Corleone. Noen kilder staver hans navn «Liggio», som resulterte i feilstavelser i rettsdokumenter på 1960–tallet.Samtidig som han fikk Corleonesi-familien til å bli den dominerende mafiafamilien på Sicilia, gjorde han seg bemerket at han meget lenge unngikk å bli dømt for de mange kriminelle handlingene som ble utført, inkludert mord. Han ble fengslet for livstid i 1974.


== Referanser ==